stanford-oval/wikipedia huggingface dataset:
Axel Mickwitz
Teoksia

De finska deputationerna och ekonomiekommissionerna under Frihetstiden. 1, De finska deputationerna vid riksdagen 1742-43 och finska ekonomiekommissionen 1743-46, väitöskirja. Bidrag till kännedom av Finlands natur och folk, Häft. 73, 2. Finska Vetenskapssocieteten, Helsingfors 1912
De finska deputationerna och ekonomiekommissionerna under frihetstiden. 2. Bidrag till kännedom av Finlands natur och folk, Häft. 74, 1. Finska Vetenskapssocieteten, Helsingfors 1914
Gamlakarleby stads historia.  Söderström, Helsingfors 1920, 1930
Sveriges praktiska mellanskolor. Stadsrådet, Helsingfors 1938
Medeltidens historia ; kirj. A. Mickwitz, W. Carlgren. Söderstöm, Helsingfors 1941
Gamla tidens historia ; kirj. Axel Mickwitz ja K. Hanell. 3. painos Söderstöm, Helsingfors 1950
Gamlakarleby stads historia. Del 1, tidsskedet 1620-1713 ; kirj. Axel Mickwitz ja Sylvi Möller. Gamlakarleby stad, Åbo 1951, näköispainos nimellä Gamlakarleby stads historia,  Karleby stads förlag, Karleby 1984, suomeksi nimellä Kokkolan kaupungin historia. 1 osa, Ajanjakso 1620-1713. Kokkolan kaupunki, Helsinki 1951, näköispainos nimellä Kokkolan kaupungin historia. Kokkolan kaupunki, Kokkola 1984
Repetitionskurs i historia. Söderström, Helsingfors 1956
Nya tidens historia. 1. Söderström, Helsingfors 1957, 2. painos 1963
Repetitorium i historia. 1, Gamla tiden och medeltiden. Söderström, Helsingfors 1959
Historien berättar ; kirj. H. Cavonius, A. Mickwitz. Söderström, Helsingfors 1963
Automail

Automail on manga- ja animesarja Fullmetal Alchemistissa esiintyvä proteesityyppi, jollaista eräät sarjan hahmoista käyttää menetetyn tai vahingoittuneen ruumiinosan korvaamiseen tavallisen proteesin sijaan.
Automail on valmistettu metallista ja se on kytketty kantajansa hermostoon. Automailia voivat käyttää niin ihmiset kuin eläimetkin. Automail voi olla myös suunniteltu korvaamaan suurta osaa kehosta - jopa puolta. Jotkut proteesia tarvitsevat valitsevat kuitenkin tavallisen proteesin automailin sijaan huolimatta automailin lukuisista eduista.selvennä Tämä johtunee hintavuudesta ja kovasta kivusta, joka syntyy automailin ensimmäisen kytkemisen aikana hermojen kytkeytyessä ensimmäistä kertaa.
Hyvin tehty automail antaa alkuperäistä rajaa paremman voimakkuuden ja liikkuvuuden. Automailin voimanlähdettä ei mainita, mutta  teknologia liittynee alkemiaan[lähde? ]. Automailin metallisen kuoren alta löytyy sähköjohtoja ja nivelvarsia. Automaileissa on sylintereitä (ja mäntiä), joten se käyttänee paineilmaa tai hydraulinestettä voimansiirtoon. Kuitenkaan niissä ei ole ollut nähtävillä paineilma- tai hydrauliikkaletkuja.
Automaileille on vain niihin keskittyneitä automailsuunnittelijoita ja -korjaajia, mekaanikkoja. Fullmetal Alchemistin jakso 26 ("Her Reason") pureutuu syvälle automailien ja mekaanikkojen maailmaan.
Rush Valley

Rush Valley on aavikkokaupunki, joka  on automailien piilaakso.
Paikkakunnan useilla asukkailla on jonkinlainen automail ja ympäri kaupunkia on lukuisia automail-kauppoja ja -asennusliikkeitä. Automailien käyttö on jopa niin yleistä, että jotkut kaupungin asukkaista pitävät Alphonse Elricia, joka kulkee haarniskassa, ainoastaan ylilyöneesti koko kehonsa automaililla korvanneena.
Rush Valleytä kutsutaan myös "Automailien Mekaksi".
Automailin omaavat hahmot > Edward Elric

Edwardilla, sarjan päähenkilöllä on kaksi automailia, joista toinen korvaa hänen oikean kätensä ja toinen vasemman jalan. Hänelle laitettiin keinotekoinen käsi ja jalka korvaamaan raajat, jotka Ed menetti epäonnisessa yrityksessä syntetisoida ihminen. Edwardin automail toimii tarpeeksi hyvin, että hän voi käyttää taistelulajiliikkeitä, akrobatiaa ja taistella. Edward voi myös alkemialla syntetisoida automailiaan lisätäkseen siihen ranteeseen kytketyn terän tai piikkejä rystysiin. Edin automailin rakensi mekaanikko nimeltä Pinako Rockbell, lapsenlapsensa Winry Rockbellin avustamana.
Taistelussa Scaria vastaan Edin mekaaninen käsivarsi tuhoutui ja piti uudelleen rakentaa. Uusi malli oli kevyempi, koska edellistä pidettiin Ediä hidastavana niin liikkumisessa kuin kasvamisessa. Vaikka se oli tässä suhteessa parempi, sen kestävyys oli kuitenkin edellistä heikompi, eikä se ollut kokonaan valmis enne viidettä laboratoriotapausta. Winry huomasi, että hän oli unohtanut yhden pultin kädestä pian Edin saavuttua laboratorioon. Ed itse ei tajunnut tätä ja piti automailin rikkoutumista omana syynään. Todellisuudessa automailin rikkoutuminen johtui hänen toimiensa ja puuttuneen osan yhteisvaikutuksesta. Winry itse suunnitteli uuden mallin ja huolsi sitä.
Fullmetal Alchemist elokuvassa "Conqueror of Shamballa" Ed on menettänyt sekä alkuperäiset raajansa, että alkuperäiset automailit, jotka korvasivat niitä, mutta ei ruumiiseensa asennettuja kiinnityskohtia. Hän on korvannut raajansa normaalin näköisillä proteeseilla, mutta hänen kättään peittävä ihomainen peite on irrotettavissa ja alta paljastuu motoroitu laite, joka parantaa käden voimakkuutta ja liikkuvuutta. Elokuvan lopussa Winry korvaa sen Rockbell-automaililla, jonka hän on kaukoviisaasti pidentänyt sopimaan kaksi vuotta lisää kokoa kasvaneelle Edille.
Mangan luvuissa 69-70 Winry lähetettiin Briggsiin päivittämään Edward Elricin automailia, joka ei ole toimintakelpoinen Briggsin jäätävässä lämpötilassa. Tämä korjauksen lisäksi Winry samalla myös minimoi Edin iloksi automailin painoa. Hänen alkuperäinen automailinsa oli ollut hyvin raskas ja hänen tasapainoaistinsa oli mukautunut kompensoimaan tätä. Uuden, kevyemmän automailin käyttö tarkoitti mukautumista kehon osien uuteen painoon. Tämä oli pitkä, yrityksistä ja erehdyksistä koostuva prosessi, joka olisi voinut koitua kuolemaksi, jos hän olisi käynyt taisteluun automailiinsa tottumattomana. Raskaan automailin kanssa toimiminen olisi johtanut sen painoon uudelleentottumiseen, minkä lisäksi se olisi vaikuttanut hänen pituuskasvuunsa. Kevyempi paino heikensi samalla kestävyyttä, mutta kuten Winry vakuutti hänelle: "tärkeät osat ovat vahvistetut."
Automailin omaavat hahmot > Everstiluutnantti Frank Archer

Frank Archer on armeijan tiedustelu-upseeri, jolla on automail. Hänen kehonsa vasemman puolen tuhouduttua Liorissa häntä muokattiin merkittävästi automaililla, mukaan lukien vasen puoli kasvoista. Tämä saattaa viitata siihen, että automail voi korvata jopa elintärkeitä elimiä. Lisäksi hänen kätensä varustettiin konetykillä ja hänen suussaan on kielen paikalla konekivääri. Tämän johdosta hän ei avaa suutaan puhuakseen, mistä voidaan päätellä, että häneen on asennettu vokooderi jonnekin. Myöhemmässä vaiheessa hän käytti molempia aseita tuhoisin vaikutuksin. Laaja-alaisesta automailista johtuen häntä voidaan itse asiassa pitää kyborgina ennemmin kuin amputoituna (kaikki muut automailkäyttäjät ovat amputoituja).
Frank Archer esiintyy vain animesarjassa.
Automailin omaavat hahmot > Eversti Genz Bresslau

Eversti Genz Bresslau on Armor-Piercing (Panssarin läpäisy) Alchemist. Genz taisteli naamioidulla automail-kädellään lisäten joka kohtaamisessa enemmän automailia kehoonsa. Vaikka Genz voitetaan joka taistelussa, hän kutsuu itseään siitä huolimatta "vahvimmaksi".
Genz esiintyy ainoastaan videopelissä "Broken Angel".
Automailin omaavat hahmot > Panina

Manga-sarjan Panina on tyttö Rush Valleystä, jolla on kaksi automail-jalkaa ja (animen mukaan) oikeanpuoleinen käsi on automail. Tämä taskuvaras, jonka kohteita ovat turistit, tapasi Edin varastettuaan tältä tämän valtion alkemistin kellon. Paninan automail lisää hänen ketteryyttään, mahdollistaa seiniä pitkin juoksemisen ja rakennuksesta toiseen loikkimisen. Lisäksi hänen jalkoihinsa on kätketty aseita. Oikeassa jalassa on terä ja vasemmassa kulveriini-tykki. Mangassa ainoastaan hänen jalkansa ovat automailit.
Animessa Paninalla on automail myös oikeassa kädessään ja varastaa Edin kellon vihaisen Winryn moittiessa Ediä, joka tämän mielestä on liian riippuvainen alkemiasta, eikä arvosta hyvin tehtyä automailia.
Automailin omaavat hahmot > Bard

Vähäinen sivuhahmo Bard on armeijan kapinallinen, joka halusi automail-käden tullakseen vahvemmaksi. Armeija kielsi tarpeettoman automail-asennuksen (muutoin kuin menetettyjen raajojen korvaamiseen), joten Bard karkasi armeijasta. Hän hankki kaipaamansa automail-käden, jossa on kaksi aseen piippua ja kätketty stilettiterä. Hän kokosi ryhmän lainsuojattomia, joka yritti kaapata useita tärkeitä armeijan henkilöitä. Lähitaistelussa Edin kanssa Edin automail onnistui särkemään Bardin suhteellisesti heikomman automailin. Bard saatiin kiinni ja armeija vangitsi hänet.
Automailin omaavat hahmot > Wrath

Fullmetal Alchemist animen lopussa Winry asentaa Wrathille automailin oikean käden ja vasemman jalan tilalle, jotka hän menetti Danten viskatessa ne Porttiin (the Gate). Wrathin automailmalli vaikuttaa kestävämmältä kuin Edwardin, mutta tämä saattaa johtua Wrathin yli-inhimillisestä voimakkuudesta.
Elokuvassa Conqueror of Shamballa Wrathin automail on rikkoutunut huollon puutteessa. Winry löytää hänet läheltä Izumin hautaa ja tarjoutuu korjaamaan hänen kätensä ja jalkansa. Gluttonyn kanssa käydyn taistelun aikana Wrath sulauttaa automailkätensä maahan, keskelle syntetigrammia, ankkuroidakseen itsensä, Gluttonyn yrittäessä kiskoa häntä pois. Ennen kuin Alphonse syntetisoi heidät molemmat, avatakseen Portin, hänen kätensä vahingoittuu vakavasti Gluttonyn kiskoessa hänen kehoaan.
Tämä versio Wrathista esiintyy ainoastaan animessa. Mangaversio vastaa animen Prideä.
Automailin omaavat hahmot > Ran Fan

Mangassa Ling Yaon nuorempi henkivartija Ran Fan menettää vasemman kätensä kirjassa 12 taistelussa Wrathia vastaan. Myöhemmin hänelle rakennetaan taisteluautomail, jossa on ranteesta olkapäähän asti ulottuva terä.
Axel Michon

| Axel Michon |
| --- | --- |

Henkilötiedot
Syntynyt: 16. joulukuuta 1990 (ikä 33)
Kansalaisuus:   Ranska
Tennispelaaja
Kätisyys:  vasen
Palkintorahat:  345 421 USD
Kaksinpeli
Paras sijoitus:  205. (12.5.2014)
Voitot/tappiot:  1–1
Grand Slam -turnauksissa
Ranskan avoimet:  2. kierros (2014)
Nelinpeli
Voitot/tappiot:  0–2
Aiheesta muualla
ITF
ATP
Axel Michon (s. 16. joulukuuta 1990 Pariisi) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 205 toukokuussa 2014.
Michon sai villin kortin Ranskan avoimiin 2014. Hän eteni turnauksessa toiselle kierrokselle.
Aiheesta muualla

Axel Michon ATP:n sivuilla (englanniksi)
Axel Michon ITF:n sivuilla (englanniksi)
Työsuojelupiiri

Työsuojelupiiri oli työsuojelun alueellinen organisaatiotaso noin 40 vuoden ajan.
Työsuojelupiirien toiminta siirtyi vuoden 2010 alusta lähtien aluehallintovirastoihin.
Työsuojelupiirit, joita alkuaan oli 11 oli perustettu 1. syyskuuta 1972. Silloisten ammattientarkastuspiirien toimistoista tuli työsuojelutoimistoja. Työsuojelupiirit toimivat 1. lokakuuta 1973 aloittaneen työsuojeluhallituksen alaisuudessa. Kunnallinen työsuojelutarkastus yhdistettiin työsuojelupiireihin 1. joulukuuta 1988. Työsuojeluhallinto siirtyi 1. kesäkuuta 1989 työministeriön alaisuuteen.
Työsuojelun organisaatiossa tapahtui merkittävä muutos 1. maaliskuuta 1993, jolloin työsuojeluhallitus lakkautettiin keskusvirastona ja työministeriöön perustettiin uusi työsuojeluosasto. Samanaikaisesti lakkautettiin erilliset metsä- ja maatalouden työsuojelupiirit ja työsuojelupiireistä tuli itsenäisiä ministeriön alaisia virastoja.
Työsuojeluhallinto siirrettiin sosiaali- ja terveysministeriöön 1. huhtikuuta 1997, mutta työsuhdeasioiden lainsäädäntö jäi työministeriön työympäristöosastolle.
1. tammikuuta 2004 alkaen työsuojelupiirejä yhdistettiin ja jäljelle jäi kahdeksan piiriä.
Tsugaru

| Tsugaru (つがる市) |
| --- | --- |
 Takayama Inari-jinja
 lippu:  symboli
 Tsugarun sijainti Aomorin prefektuurissa
 Tsugaru
 Koordinaatit: 40°48′31″N, 140°22′48″E 
Valtio:  Japani
Alue:  Tōhoku
Prefektuuri:  Aomorin prefektuuri
Pinta-ala:  
 – Kokonaispinta-ala:  253,55 km²
Väkiluku (10/2020):  31 484
 – Väestötiheys:  124 as./km²
Symbolit:  
 – Puu:  Japaninmustamänty
 – Kukka:  Hemerocallis esculenta
 – Lintu:  Käki
 
 https://www.city.tsugaru.aomori.jp/ 
Infobox OKVirheellinen NIMI-arvo: 
Tsugaru (jap. つがる市, Tsugaru-shi) on Japanin kaupunki Honshūn saarella Tōhokun alueella Aomorin prefektuurissa. Se sijaitsee Japaninmeren rannikolla prefektuurin länsiosassa. Kaupunki on rakentunut alavalle Tsugarun tasangolle. Sen itärajalla virtaa Iwakijoki. Tsugarussa on 31 484 asukasta (lokakuussa 2020) ja sen pinta-ala on 253,55 neliökilometriä.
Tsugaru on kaupunkina suhteellisen nuori: se perustettiin vuonna 2005 liittämällä yhteen Kizukurin maaseutukaupunki sekä Inagakin, Kashiwan, Moritan ja Sharikin kyläkunnat. Aluetta asutettiin järjestelmällisesti Edo-kauden alkupuolelta 1600-luvulta lähtien, kun Hirosakin daimiokunta alkoi raivata sitä riisinviljelyn käyttöön. Alue on luonteeltaan maaseutumainen, ja riisin lisäksi siellä viljellään etenkin omenoita, mutta rannikon hiekkamailla myös meloneja, vesimeloneja ja vihanneksia. Kashiwassa on säilynyt kolme Japanin vanhimpana pidettyä, vuonna 1878 istutettua omenapuuta.
Tsugarussa sijaitsee Kamegaokan arkeologinen kohde, josta on löydetty jōmon-kauden dogū-veistos (shakōki-dogū). Shichirinagahaman rannikkoalue kuuluu Tsugarun puolikansallispuistoon. Tsugarua palvelee JR Higashi-Nihonin Gonō-linja.
Kuvia

Rakennuksia Kizukurissa
Ezogadaten tekolampi
Tsugarusta löydetty dogū
Kizukurin rautatieasema
Näkymä Iwakivuorelle Tsugarusta
Aiheesta muualla

Kuvia tai muita tiedostoja aiheesta Tsugaru Wikimedia Commonsissa
Kaupungin internetsivut (japaniksi)
Teollisuus

Tehdas on teollisuuden perusyksikkö: Anoran tehdas Ilmajoen Koskenkorvalla
Teollisuus (lyhenne teoll.) on tuotantotoiminnan laji, joka jalostaa luonnonvaroja tuotteiksi eli raaka-aineita ihmiselle aineellista hyötyä tuottavaan muotoon. Teollisuus hahmotetaan ns. sekundaarituotannoksi, joka jalostaa erilaisiksi tuotteiksi primäärituotannon eli alkutuotannon luovuttamia jalostuskelpoisia luonnonvaroja. Pääasiallisesti teollisuudessa käytetään sähkötoimisia koneita erotuksena pääasiallisesti ihmisvoimaan perustuvaan käsityöhön. Teollinen valmistus tapahtuu kiinteässä toimipaikassa sijaitsevassa tehtaassa, joka on tuotteen valmistamiseen tarvittavaan tuotantotekniikkaan erikoistunut tuotantolaitos.
Teollisuus on vahvasti sidoksissa kemian ja fysiikan tieteenaloihin ja teollisuutta varten ovat kehittyneet oppiaineet tuotantotalous ja tuotantotekniikka, ja teollistuminen antoi syyn perustaa teknillisiä korkeakouluja, kauppakorkeakouluja ja taideteollisia korkeakouluja. Teollisuus sai alkunsa teollisessa vallankumouksessa 1700-luvun Brittiläisen imperiumin Englannissa, joka on nykyään osa Yhdistynyttä kuningaskuntaa, ja levisi muualle Eurooppaan ja Pohjois-Amerikkaan sekä vähitellen kaikkialle maailmaan. Tämä teollistuminen on vieläkin käynnissä, maailman teollisuustuotannolla on kasvutrendi ja teollistuminen synnyttää teollisuusyhteiskuntia ja teollisuusmaita, erotuksena teollistumattomista kehitysmaista.
Teollisuuden edellytykset ja sijoittuminen

Teollisuuden edellytykset ovat teollisuustuotannossa tarvittavat tuotannontekijät: pääoma (tuotantovälineet; esim. tehdasrakennus, koneet), raaka-aineet (jalostuskelpoiset luonnonvarat joita on tarkoitus jalostaa teollisesti edelleen), energia (koneiden käyttövoimaksi), työntekijät (koneiden käyttäjiksi), markkinat (tuotteelle on kysyntää) ja liikenneyhteydet (esim. tiet fyysisten tuotannontekijöiden kuljettamiseksi tehtaaseen ja valmiiden tuotteiden kuljettamiseksi ostajille).
Teollisuustuotannossa tarvittavat tuotantovälineet ovat investointihyödykkeitä, jotka on valmistanut joku muu ja joista täytyy maksaa hankkimisvaiheessa. Tuotantovälineiden hankkimista kutsutaan investoimiseksi. Jotta suuria investointeja voitaisiin tehdä, tarvitaan toimivat rahoitusmarkkinat investointiin tarvittavan rahan keräämiseksi. Rahoitusmarkkinat edellyttävät lainsäädäntöä ja luotettavaa oikeuslaitosta.
Tärkeitä ovat selkeät ja oikeudenmukaiset yritystoimintaa säätelevät lait, yksityisomistuksen suojaavat lait ja toimivat yhtiömuodot. Tärkeitä ovat myös vakaa valuutta, alhainen inflaatio ja alhaiset korot. Jos korot ovat korkeat, vain harvat pitkäaikaiset investointihankkeet ovat kannattavia. Myös vakaat poliittiset olot ovat tärkeitä, jotta tuotantoon ei tule odottamattomia keskeytyksiä. Olemassa ovat muun muassa vallankaappausten, vallankumousten, sotien sekä yritysten kansallistamisten riskit.
Teollisuus sijoittuu taloudellisen kannattavuuden mukaisesti sinne, missä kokonaiskustannukset ovat matalimmat, koska teollisuus pyrkii kustannustehokkuuteen ja voiton maksimointiin. Osaamisvaltainen teollisuus sijoittuu sinne missä on saatavilla valmiiksi koulutettua ja osaavaa työvoimaa. Työvoimavaltainen teollisuus sijoittuu sinne missä on edullista työvoimaa, esimerkiksi vaatetehtaat Kiinaan. Raaka-ainehakuinen teollisuus sijoittuu sinne mistä saadaan raaka-ainetta, esimerkiksi sellutehtaat. Energiaintensiivinen teollisuus sijoittuu sinne missä on halpaa energiaa, esimerkiksi alumiinisulatot sinne missä on vesivoimalla tuotettua sähköä. Teollisuuden syntyyn tietylle alueelle vaikuttavat myös varsinkin teollisuusmaissa löyhät ympäristösäädökset.
Teollisuuden edellytykset ja sijoittuminen > Raaka-aineet ja energia

Varsinkin teollistumisen alkuaikoina raaka-aineet ja energia olivat teollisuudelle ylivoimaisesti tärkein yksittäinen edellytys, joten teollisuutta syntyi sinne, missä raaka-aineita ja energiaa oli saatavilla. Nykyaikana raaka-ainehakuinen teollisuus käyttää merkittävästi vain vähän jalostettuja raaka-aineita, kuten maatalouden tuotteita tai malmeja. Erityisesti rauta- ja terästeollisuus ovat raaka-ainehakuista teollisuutta.
Teollistuminen alkoi sieltä, missä oli energiaa, pääasiassa kivihiiltä. Myöhemmin sähkön löytämisen ja sähkögeneraattorin keksimisen jälkeen ryhdyttiin käyttämään kivihiiltä energianlähteenään käyttäneiden höyrykoneiden lisäksi myös sähköä tuottavaa vesivoimaa – aikaisemmin vesivoimaa oli hyödynnetty mekaanisesti vesimyllyillä. Ensi kerran sähkön tuotanto aloitettiin Tampereella Tammerkoskessa 22. syyskuuta 1891. Tämä oli Suomen ensimmäinen vesivoimalaitos. Sellu- ja paperiteollisuus on esimerkiksi Suomessa koskien läheisyydessä, ja se tarvitsee paljon vettä valmistusprosessissa. Puut myös historiallisesti uitettiin tehtaaseen vesistöjä pitkin. Vuonna 1928 valmistuneen Imatran voimalaitoksen perustaminen antoi Suomessa syyn rakentaa valtakunnallinen sähköverkko, joten teollisuuden ei tarvinnut enää sijaita voimalaitoksen välittömässä läheisyydessä.
Teollisuuden edellytykset ja sijoittuminen > Liikenneyhteydet

Liikenneyhteydet ovat teollisuudelle erittäin tärkeitä, sillä raaka-aineet täytyy kuljettaa tehtaaseen ja valmiit tuotteet markkinoille. Teollisuus sijoittuu tavallisesti hyvien liikenneyhteyksien eli joko vesi-, raide- tai tieyhteyksien tai samaan aikaan näistä useammankin äärelle. Vesiväylät ovat ylivoimaisesti kaikkein energiatehokkain tapa kuljettaa tavaraa, tavarajunat ovat jopa kymmenen kertaa energiatehokkaampia kuin tiekuljetukset.
1800-luvun alussa merten, jokien, järvien ja kanavien vesiyhteydet olivat käytännössä ainoa tapa kuljettaa suuria määriä tavaraa, sillä vaihtoehtoisena kuljetustapana olivat hevosvetoiset kärryt. Vesikuljetukset kehittyivät merten purjealuksista ja kanavien hevosvetoisista proomuista höyrykäyttöiseksi 1800-luvun aikana. Raaka-aineet tavallisesti kuljetettiin kaupungeissa sijaitseviin tehtaisiin, joista tuotteiden kuljetusmatkat kauppoihin olivat lyhyet.
Myöhemmin 1800-luvulla rakennettiin raideyhteyksiä, jotka mahdollistivat höyryveturin ansiosta suurten tavaramäärien, erityisesti raaka-aineiden, kuljettamisen maateitse. Sisämaasta rakennettiin raideyhteyksiä satamiin.
Moottoriajoneuvot yleistyivät 1900-luvulla ja mahdollistivat niin reitin kuin aikataulunkin suhteen joustavat kuljetukset. Aluksi kuljetuksiin käytettävät ajoneuvot olivat pieniä, nykyisten lava- ja pakettiautojen kaltaisia ja niillä kuljetettiin tavaroita vain lyhyitä matkoja. Myöhemmin rekoilla alettiin kulkea satojen ja jopa tuhansien kilometrien matkoja, koska työvoiman kallistumisen seurauksena ovelta ovelle -kuljetukset olivat useita lastauksia ja purkuja halvempia esim. alle tuhannen kilometrin etäisyyksillä.
Joillekin teollisuudenaloille ensiarvoisen tärkeää on myynti- ja jakelukustannusten vähäisyys, jolloin ne ovat sijoittuneet pääasiassa sinne, missä markkinat ovat, eli asutuskeskuksien läheisyyteen. Esimerkiksi leipomotuotteet vaativat lyhyet kuljetusmatkat.
Teollisuuden edellytykset ja sijoittuminen > Työvoima

Jotkin teollisuudenalat vaativat halpoja tai erikoiskoulutettuja työntekijöitä, joten ne sijoittuvat sinne, mistä sellaista on parhaiten saatavilla. Tekstiili- ja elektroniikkateollisuus onkin siirtynyt suurissa määrin halvan työvoiman maihin.
Teollisuuden edellytykset ja sijoittuminen > Ympäristönäkökulmat

Huomattava osa teollisuushankkeista Euroopan unionissa on vaarassa ajautua umpikujaan, sillä ne kohtaavat vastustusta paikallisyhteisöiltä ja kansalaisyhteiskunnan organisaatioilta, jotka ovat huolissaan teollisuus- ja kaivostoiminnan vaikutuksista kansanterveyteen ja ympäristöön. Teollisuusjäte ja kaivosjäte muodostaa edelleen haasteen lukuisille jäsenvaltioille, joissa on tai on ollut teollisuuslaitoksia ja kaivoksia. Jätteet saattavat olla paikallisyhteisöille joko uhka tai mahdollisuus. Niistä tulee uhka, jos ne vain hylätään ilman toimenpiteitä ympäristöriskien vähentämiseksi, mutta ne voivat jossain tapauksessa muodostua myös mahdollisuudeksi, mikäli jätteen dumppaus synnyttää toimia metallin tai muiden hyödyllisten sekundaaristen raaka-aineiden talteen ottamiseksi. Metallurgisen teollisuuden jätteissä talteenottoteknologiat ovat kehittyneet, ja nyt on mahdollista arvioida uudelleen vanhasta teollisuustoiminnasta aiheutuvan jätteen tarjoamia mahdollisuuksia ja tehdä tästä alasta ekologisesti tarkoituksenmukaista.
Teollisuusalueet

Ajan myötä teollisuuslaitokset ovat muodostaneet alueita, joilla toistensa läheisyydessä sijaitsevat tehtaat hyötyvät toisistaan. Esimerkiksi rauta- ja terästehtaat ovat usein toistensa läheisyydessä, ja niiden läheisyyteen syntyy kevyempää teollisuutta. Tehtaiden työntekijät ovat tarvinneet palveluita, jolloin alue on ajan myötä laajennut teollisuuskeskukseksi.
Teollisuusalueet > Länsi- ja Keski-Eurooppa

Teollistuminen alkoi Englannissa 1700-luvulla ja ajan mittaan se levisi Keski-Eurooppaan, ja myöhemmin muille Euroopan alueille. Vanhat teollisuusalueet ovat tiheimmin asuttuja alueita Euroopassa. Nykyaikana Euroopan teollisuus perustuu korkeaan tekniseen kehitykseen ja koulutettuun työvoimaan, kun taas luonnonvarat alkavat olla vähissä ja niitä joudutaan tuomaan halvalla kehitysmaista. Kulkuyhteydet Euroopassa ovat tiheän rauta- ja maantieverkon ansiosta hyvät ja myös rannikoiden satamiin on lähes joka paikasta melko lyhyt matka. Kanavien myötä joet yhdistyvät vesireittien verkostoksi. Euroopan unionin tuoman työvoiman ja raaka-aineiden vapaan liikkumisen myötä Euroopasta on tullut yhä yhtenäisempi kauppa- ja teollisuusalue.